b'\n_START_ARTICLE_\nNavadna glistovnica\n_START_SECTION_\nOpis\n_START_PARAGRAPH_\nBotani\xc4\x8dno ime filix-mas pomeni mo\xc5\xa1ka praprot, saj je v preteklosti prevladovalo prepri\xc4\x8danje, da je navadna glistovnica mo\xc5\xa1ki predstavnik praproti navadne podborke._NEWLINE_Listi navadne glistovnice so polprezimni in pokon\xc4\x8dni. Iz zemlje poganjajo v \xc5\xa1opih in lahko v vi\xc5\xa1ino dose\xc5\xbeejo vse do 150 cm. Stebla so pokrita z oran\xc5\xbeno-rjavimi luskami, listi pa so sestavljeni iz od 20 do 35 manj\xc5\xa1ih nazob\xc4\x8danih listi\xc4\x8dev, ki iz stebla poganjajo somerno na obeh straneh. Seme so trosi, ki se razvijajo v trosi\xc5\xa1\xc4\x8dih s krepkim ledvi\xc4\x8dasto oblikovanim zastiralcem na spodnji strani listi\xc4\x8dev. Cveti od junija do avgusta, trosi pa dozorijo med avgustom in novembrom._NEWLINE_V naravi se navadna glistovnica pogosto kri\xc5\xbea z nepravo glistovnico in tudi s praprotjo vrste Dryopteris oreades.'